
Grozījumi Apdrošināšanas līguma likumā
Izdarīt Apdrošināšanas līguma likumā (Latvijas Vēstnesis, 2018, 97. nr.) šādus grozījumus:
1. Papildināt 35. pantu ar 4.1 daļu šādā redakcijā:
· 
· "(41) Šā panta ceturtās daļas 1. punktā minēto izņēmumu nepiemēro hipotekārās pārkreditēšanas gadījumā attiecībā uz nekustamā īpašuma apdrošināšanas līgumu."
2. Papildināt 36. pantu ar sesto daļu šādā redakcijā:
· 
· "(6) Apdrošinājuma ņēmējam ir tiesības vienpusēji izbeigt nekustamā īpašuma apdrošināšanas līgumu hipotekārās pārkreditēšanas gadījumā. Apdrošināšanas līgums uzskatāms par izbeigtu apdrošinājuma ņēmēja paziņojumā norādītajā dienā, bet ne agrāk kā pēc piecām dienām no paziņojuma nosūtīšanas dienas. Šādā gadījumā apdrošinātājs atmaksā apdrošinājuma ņēmējam apdrošināšanas prēmijas daļu, kas tiek aprēķināta saskaņā ar šā likuma 35. panta piektās daļas noteikumiem un no kuras tiek atskaitīta apdrošināšanas atlīdzība."
Likums stājas spēkā nākamajā dienā pēc tā izsludināšanas.

